รัฐบาลไทย-ข่าวทำเนียบรัฐบาล-การขับเคลื่อนสิ่งประดิษฐ์นวัตกรรมอาชีวศึกษา เข้าสู่ระบบอุตสาหกรรมและพาณิชยกรรม ภาคกลาง
วันจันทร์ที่ 18 มิถุนายน 2561
การขับเคลื่อนสิ่งประดิษฐ์นวัตกรรมอาชีวศึกษา เข้าสู่ระบบอุตสาหกรรมและพาณิชยกรรม ภาคกลาง
เมื่อวันศุกร์ที่ 15 มิถุนายน 2561 พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานเปิดงาน "การขับเคลื่อนสิ่งประดิษฐ์นวัตกรรมอาชีวศึกษา เข้าสู่ระบบอุตสาหกรรมและพาณิชยกรรม" ภาคกลาง ซึ่งจัดขึ้นที่วิทยาลัยการอาชีวศึกษาปทุมธานี
"อาชีวะภาคกลาง" โชว์สิ่งประดิษฐ์กว่า 220 ชิ้น หวังจับคู่ภาคธุรกิจเพื่อนําเข้าสู่ระบบอุตสาหกรรมและพาณิชยกรรม เพื่อช่วยสร้างรายได้ในพื้นที่ พร้อมส่งแรงขับเคลื่อนต่อเศรษฐกิจของประเทศ
เมื่อวันศุกร์ที่ 15 มิถุนายน 2561พล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการ เป็นประธานเปิดงาน"การขับเคลื่อนสิ่งประดิษฐ์นวัตกรรมอาชีวศึกษา เข้าสู่ระบบอุตสาหกรรมและพาณิชยกรรม" ภาคกลาง ซึ่งจัดขึ้นที่วิทยาลัยการอาชีวศึกษาปทุมธานีอ.เมือง จ.ปทุมธานี
พล.อ.สุรเชษฐ์ ชัยวงศ์กล่าวว่า เป็นโอกาสดีของการทํางานร่วมกันเพื่อขับเคลื่อนงานด้านอาชีวศึกษา ซึ่งมีความสําคัญต่อการพัฒนาประเทศให้เกิดความเจริญก้าวหน้าในทุกมิติ จึงขอใช้โอกาสนี้สร้างการรับรู้และความเข้าใจที่จะทําให้เกิดความร่วมมือตามกลไกประชารัฐ เพื่อขับเคลื่อนงานตามยุทธศาสตร์ชาติ 20 ปีในส่วนที่เกี่ยวข้องกับกระทรวงศึกษาธิการ ทั้ง "การสร้างความสามารถในการแข่งขัน" เพื่อผลิตและพัฒนากําลังคนให้มีทักษะและความสามารถในการแข่งขันในมิติเศรษฐกิจ ส่งเสริมการค้าการลงทุน การเกษตร การท่องเที่ยว การพาณิชยกรรม เข้าสู่ระบบอุตสาหกรรมและผสมผสานเทคโนโลยีสมัยใหม่ เพื่อพัฒนาประเทศสู่ THAILAND 4.0
ทั้งนี้ "การพัฒนาและเสริมสร้างศักยภาพทรัพยากรมนุษย์" ถือเป็นหัวใจสําคัญและเป็นบทบาทด้านการศึกษาของ กระทรวงศึกษาธิการโดยเฉพาะอย่างยิ่งการอาชีวศึกษาซึ่งมีหน้าที่ประสานการผลิตและพัฒนากําลังคนให้เกิดขึ้นตามยุทธศาสตร์ดังกล่าว และตามแผนพัฒนาเศรษฐกิจและสังคมแห่งชาติ ฉบับที่ 12 ที่กําหนดให้มีการพัฒนาพื้นที่ใน 6 ภูมิภาคของไทย ซึ่งถือว่าทุกภูมิภาคมีความสําคัญและเชื่อมโยงสู่การพัฒนาประเทศทั้งสิ้น แต่มีจุดเน้นที่แตกต่างกัน โดยในส่วนของภาคกลาง จะเน้น "การผลิตสินค้าและบริการที่มีคุณภาพสูง"
การจัดงานครั้งนี้ มีกิจกรรมเจรจาจับคู่ธุรกิจ (Business Matching) ด้วยโดยเป็นการเจรจาจับคู่ธุรกิจระหว่างสถานประกอบการกับสถานศึกษาอาชีวศึกษา 75 แห่ง กว่า 150 คู่เน้นความร่วมมือของนักประดิษฐ์และสถานประกอบการเพื่อนําเข้าสู่ระบบอุตสาหกรรมและพาณิชยกรรม มีนวัตกรรมและสิ่งประดิษฐ์ได้รับการเจรจาซื้อใน 4 รูปแบบ คือ เจรจาแล้วซื้อ 39 ผลงาน, ให้คําแนะนําและซื้อ 28 ผลงาน, ให้โจทย์เพื่อผลิตและซื้อ 11 ผลงาน และให้คําปรึกษาต่อยอดธุรกิจเพื่อพัฒนาให้เกิดความสมบูรณ์ในโอกาสต่อไป19 ผลงาน พร้อมจัดพิธีลงนามความร่วมมือขับเคลื่อนสิ่งประดิษฐ์นวัตกรรมอาชีวศึกษา และมอบเกียรติบัตรแก่สถานประกอบการและสถานศึกษา
จึงขอขอบคุณผู้ประกอบการ ผู้บริหารสถานศึกษา และผู้เกี่ยวข้อง ที่ได้ให้การสนับสนุนและร่วมสร้างสรรค์ ให้เกิดกิจกรรมที่เป็นประโยชน์ต่อเยาวชน สังคม และเศรษฐกิจของประเทศชาติ พร้อมน้อมรับคําแนะนําในการส่งเสริมสร้างสรรค์ผลงานของนักเรียนนักศึกษา เพื่อให้เกิดการพัฒนาปรับปรุงผลงานให้มีประสิทธิภาพตรงความต้องการของภาคธุรกิจต่อไป
นายสุเทพ ชิตยวงษ์ เลขาธิการคณะกรรมการการอาชีวศึกษากล่าวรายงานว่า การจัดงานขับเคลื่อนสิ่งประดิษฐ์นวัตกรรมครั้งนี้ เป็นอีกรูปแบบหนึ่งของการจัดการอาชีวศึกษา ที่เสริมสร้างให้ผู้เรียนมีทักษะในการคิดต่อยอดกระบวนการผลิต ควบคู่ไปกับการสื่อสารเชิงธุรกิจกับสถานประกอบการตามกลยุทธ์ด้านการตลาด ที่จะช่วยทําให้โรงฝึกงาน หรือ "ช้อป" มีชีวิตมีความเคลื่อนไหว สามารถพัฒนาสิ่งประดิษฐ์อย่างต่อเนื่อง ส่งผลต่อการสร้างรายได้และการพัฒนาองค์ความรู้ที่สูงขึ้น
โดยได้นําสิ่งประดิษฐ์ที่เกิดประโยชน์ต่อสังคมและได้รับรางวัลความภาคภูมิใจมาจัดแสดงภายในงานจํานวนมากในหลายสาขาอาทิ อุปกรณ์วัดความสุกของทุเรียน จุกน้ําปลากันเลอะ เครื่องสารพัดตามพลังงานแสงอาทิตย์ มีดสางใบอ้อย เครื่องปั่นเม็ดเลือดแดง เครื่องเตือนไฟไหม้สําหรับผู้พิการทางการได้ยิน เป็นต้น
โอกาสนี้ รมช.ศึกษาธิการ และคณะผู้บริหารกระทรวงศึกษาธิการได้เยี่ยมชมนิทรรศการสิ่งประดิษฐ์ของนักศึกษาอาชีวะภาคกลาง 220 ผลงาน ที่นําองค์ความรู้จากการเรียนการสอนมาพัฒนาให้เป็นนวัตกรรมและสิ่งประดิษฐ์ เพื่อนําเข้าสู่ระบบอุตสาหกรรมและพาณิชยกรรมของประเทศ
Written byนวรัตน์ รามสูต
Photo Creditอิทธิพล รุ่งก่อน
Rewriterนวรัตน์ รามสูต
Editorบัลลังก์ โรหิตเสถียร